第1屆香港立法局選舉

1985年香港立法局選舉，係香港第一次嘅立法局選舉，喺1985年9月26號舉行，象徵香港嘅代議民主正式開始，當中由區議員組成嘅選舉團有12席；功能組別12席；港督委任嘅非官守議員22席；官守議員11席，當中包括港督、布政司、財政司同律政司四個當然議員。港督仍然係立法局嘅當然主席。

選舉結果

選舉團選舉 
1985年立法局嘅選舉團選舉係採用「多輪淘汰制」，如果冇候選人攞到超過一半嘅票數，就會淘汰最低票數嗰位，之後選民會再投票，直到有候選人得票過半為止。粗體就係代表當選人。

功能組別結果 
1985年嘅功能組別選舉係用「按選擇次序淘汰」制度，即係如果候選人多過3個或以上，選民就可以按喜好順序揀出啱心水嘅候選人，如果冇候選人喺第一輪得票過半，就會篩走得票最少嘅候選人，之後就會將被淘汰候選人得票當中嘅第二選擇分配畀其他候選人，如此類推，直到有候選人得票過半。

喺呢次選舉當中，只係得工程、建築、測量及都市規劃界需要第二輪點票至分得出勝負。

委任議員 
香港總督尤德爵士委任22位立法局議員，名單如下：

李鵬飛
 譚王䓪鳴
 潘宗光
 鄧蓮如
 陳壽霖
 王澤長
 何錦輝
 胡法光
 黃保欣
 陳鑑泉
 施偉賢
 張人龍
 周梁淑怡
 譚惠珠
 陳英麟
 范徐麗泰
 伍周美蓮
 潘永祥
 楊寶坤
 蘇海文
 葉文慶
 湛佑森

官守議員 
官守議員由4個當然議員同其他7個官守議員組成。最初7個官守議員係政務司、衛生福利司、運輸司、房屋司、工商司、教育統籌司同地政工務司，後來保安司接替房屋司成為官守議員，行政司就取代工商司成為官守議員。

議席變化 
 立法局入面嘅議席係臨時區域市政局，佢屬於臨時性質，所以喺1986年區域市政局正式成立之後，呢一席需要補選。結果由劉皇發自動當選。
 非官守委任議員陳壽霖喺1987年退休，由何承天接任。

參考 
 《香港選舉資料匯編：1982年-1994年》 雷競璇 沈國祥編 1995年出版 ISBN 962-441-519-6
 《華僑日報》1985年9月27號報導

香港選舉
1985年選舉